**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO BRANGAUS PRIETAISO ĮSIGIJIMUI**

2018 m. gruodžio 12 d. Nr. 34-1549

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos viešųjų įstaigų įstatymo 10 straipsnio 1 dalies 16 punktu ir 8 dalimi, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu [Nr. 5TS-911](http://10.103.1.4:49201/aktai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, Brangių medicinos priemonių (prietaisų) įsigijimo iš įvairių finansavimo šaltinių koordinavimo šalies mastu tvarkos aprašo, patvirtinto Lietuvos Respublikos sveikatos apsaugos ministro 2012 m. spalio 22 d. įsakymo Nr. V-947 „Dėl Brangių medicinos prietaisų įsigijimo iš įvairių finansavimo šaltinių koordinavimo šalies mastu tvarkos aprašo patvirtinimo“, 6 punktu, atsižvelgdama į VšĮ „Lazdijų ligoninė“ 2018-12-11 raštą Nr. LLS-451 „Dėl pritarimo brangaus prietaiso įsigijimui“, Lazdijų rajono savivaldybės taryba nusprendžia:

1. Pritarti, kad VšĮ ,,Lazdijų ligoninė“ įsigytų universalų stacionarų rentgeno diagnostikos aparatą.

2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

J. Galvanauskienė

2018-12-11

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO BRANGAUS PRIETAISO ĮSIGIJIMUI“ PROJEKTO**

**AIŠKINAMASIS RAŠTAS**

2018-12-11

Lazdijų rajono savivaldybės tarybos sprendimo „Dėl pritarimo brangaus prietaiso įsigijimui“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos viešųjų įstaigų įstatymo 10 straipsnio 1 dalies 16 punktu ir 8 dalimi, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu [Nr. 5TS-911](http://10.103.1.4:49201/aktai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, Brangių medicinos priemonių (prietaisų) įsigijimo iš įvairių finansavimo šaltinių koordinavimo šalies mastu tvarkos aprašo, patvirtinto Lietuvos Respublikos sveikatos apsaugos ministro 2012 m. spalio 22 d. įsakymo Nr. V-947 „Dėl Brangių medicinos prietaisų įsigijimo iš įvairių finansavimo šaltinių koordinavimo šalies mastu tvarkos aprašo patvirtinimo“, 6 punktu, atsižvelgiant į VšĮ „Lazdijų ligoninė“ 2018-12-11 raštą Nr. LLS-451 „Dėl pritarimo brangaus prietaiso įsigijimui“.

Šio sprendimo projekto tikslas – pritarti, kad VšĮ ,,Lazdijų ligoninė“ įsigytų universalų stacionarų rentgeno diagnostikos aparatą.

Rentgeno diagnostikos paslaugų kokybės gerinimo 2018–2025 metų programos, patvirtintos Lietuvos Respublikos sveikatos apsaugos ministro 2018 m. rugsėjo 20 d. įsakymu Nr. V-1036 **„**Dėl rentgeno diagnostikos paslaugų kokybės gerinimo 2018-2025 metų programos patvirtinimo“, 3 priedo „2 eilė. Sveikatos priežiūros įstaigų (SPĮ) turimos naudojamos 2003 m. ir senesnių gamybos metų universalios stacionarios rentgeno diagnostikos medicinos priemonės (prietaisai) (RDMP), kai SPĮ turi du naudojamus universalius stacionarius RDMP, atsižvelgiant į jų naudojimo intensyvumo vidurkį”14 eilutėje nurodyta**,** kad Lazdijų rajono savivaldybės viešoji įstaiga „Lazdijų ligoninė“ naudojasi „Mercury 332“, 2002 m. gamybos. Šioje eilutėje numatyta, kad planuojama atnaujinti rentgeno diagnostikos medicinos priemones VšĮ „Lazdijų ligoninė“ 2019 metais. Lietuvos Respublikos sveikatos apsaugos ministerija 2018-11-14 rašte Nr. (9.3.3.-15)10-8017 „Dėl rentgeno diagnostikos paslaugų kokybės gerinimo 2018–2025 metų programos įgyvendinimo“ nurodė, kad Sveikatos apsaugos ministerija planuoja 2019 metais skirti savivaldybėms valstybės biudžeto lėšų universalioms stacionarioms rentgeno diagnostikos medicinos priemonėms atnaujinti pagal programos 2 ir 3 prieduose sudarytą eilę ir paprašė pateikti Sveikatos apsaugos ministerijai prašymą dėl pritarimo įsigyti brangų medicinos prietaisą bei visus reikalingus dokumentus. Todėl yra parengtas šis sprendimo projektas.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, kitų teisės aktų keisti nereikės.

 Priėmus sprendimo projektą, neigiamų pasekmių nenumatoma.

 Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Ekonomikos skyriaus vedėja Jolita Galvanauskienė.

Ekonomikos skyriaus vedėja Jolita Galvanauskienė